**Vides konsultatīvās padomes attālinātās**

**videotiešsaistes (VKP) sēdes**

PROTOKOLS

**plkst. 15:00**

**2022. gada 13.aprīlis**

|  |
| --- |
| **15:10 -16:10****Tikšanās ar VARAM valsts sekretāra vietniekiem:** 1. **Klimata jomas situācija un aktualitāšu raksturojums, svarīgākās VARAM rīcības Latvijas nacionālo un ES noteikto mērķu sasniegšanā –**10min.*VSV klimata politikas jautājumos Dagnis Dubrovskis.*
2. **Vides un dabas aizsardzības jomas situācija un aktualitāšu raksturojums, svarīgākās VARAM rīcības nacionālo un ES mērķu sasniegšanā –**10 min. *VSV vides aizsardzības jautājumos Andris Ķēniņš.*

**VKP jautājumi valsts sekretāra vietniekiem:*** *Redzējums par Vēja elektrostaciju būvniecību un šo procesu paātrinātu virzību; (Likumprojektam jātop līdz 19. aprīlim?!)*
* *NATURA 2000 tīkla paplašināšana – vietas, apjoms, laika grafiks?*
* *Vai un kādi iebildumi no VARAM tika sniegti Kopējās lauksaimniecības politikas apspriešanas termiņā, kādas rīcības sekos?*
* *Pašvaldības likums un dabas/klimata jautājumu integrācija (diskusija starp vides NVO un LPS par nepieciešamību iekļaut klimata un dabas jautājumus, vidutāja loma VARAM;*
* *Vides politikas pamatnostādņu (VPP 2021.-2027.) izstrādes un ieviešanas gaita;*
* *Klimata likuma gaita;*
* *Ne ETS LV SEG emisiju mērķa izpilde uz 2030;*
* *Galvenie risinājumi SEG bilancē zemes izmantošanas maiņā un mežsaimniecībā;*
* *Redzējums par koksnes biomasas izmantošanu enerģētikā;*

**16:10 – 16:55****Par VARAM īstenoto uzraudzību pašvaldību attīstības Stratēģijām, Attīstības Programmām, un Investīciju plāniem. Kā VARAM īsteno pašvaldību plānošanas dokumentu uzraudzību.** Kā tiek panākta klimata pārmaiņu mazināšanas rīcību, ES “Zaļā kursa” stratēģisko mērķu sniegšanas rīcību un ANM plāna projektu integrācija pašvaldību plānošanas dokumentos.*Jevgēnija Butņicka, Vides aizsardzības un reģionālās attīstības ministrijas Valsts ilgtspējīgas attīstības plānošanas departamenta direktora vietniece.***16:55 -17:10****Citi jautājumi** |

**Sēdē piedalās:**

1. **Alvis Birkovs**, biedrība, „Latvijas Makšķernieku asociācija”;
2. **Andis Mizišs,** biedrība „Vides fakti”
3. **Dace Āriņa**, biedrība “Latvijas Atkritumu saimniecības asociācija”;
4. **Dace Helmane,** Korporatīvās ilgtspējas un atbildības institūts
5. **Elita Kalniņa**, biedrība “Vides aizsardzības klubs”;
6. **Jānis Rozītis** nodibinājums „Pasaules Dabas fonds”;
7. **Jānis Sprūds,** biedrība „Latvijas ezeri”;
8. **Juris Jātnieks,** nodibinājums “Teiču dabas fonds”;
9. **Kristīna Veidemane,** biedrība „Baltijas Vides forums”;
10. **Lelde Eņģele**, nodibinājums „Latvijas Dabas fonds”;
11. **Līga Brūniņa,** biedrība **“**Baltijas krasti”,
12. **Maija Medne,** biedrība „Latvijas Botāniķu biedrība”
13. **Zero Waste Latvija**, Anna Doškina
14. **Olga Trasuna,** biedrība „Latvijas Vides pārvaldības asociācija”;
15. **Andis Liepa**, nodibinājums “Ķemeru Nacionālā parka fonds”;
16. **Dana Lūse,** biedrība “Zaļā brīvība”
17. **Jana Simanovska**, biedrība “Ekodizaina kompetences centrs”;

**Nepiedalās:**

Latvijas Permakultūras biedrība, Kārlis Kalns

**Viesturs Ķerus**, biedrība „Latvijas Ornitoloģijas biedrība”;

**Jānis Ulme,** nodibinājums “Vides izglītības fonds”;

**VARAM pārstāvji**:

**Andris Ķēniņš**

**Dagnis Dubrovskis,**

**Raimonds Kašs,**

**Diāna Saulīte,**

**Dagnija Daudzvārde,**

**Andris Eglītis**

**Mārtiņš Grels,**

**Jevgēnija Butņicka**

**Citi pārstāvji:**

**Jauno zemnieku klubs,**

**Kristīne Eglīte,**

**Dace Ozola,**

**Ingrīda Krīgere,**

**Aiva Landsmane,**

**Aleksandrs Kalējs,**

**Anita Rubene,**

**Dagnija Blumberga,**

**Laura Treimane,**

**Mārtiņš Trons,**

**Iveta Grudovska**

**Krišjānis Pundurs**

**Sniedze Sproģe,**

**Aiga Grasmane,**

**Raimonds Jakovickis,**

**Sēdi atklāj**: Juris Jātnieks, VKP priekšsēdētājs.

**Sēdi protokolē**: Ilze Trušinska, VKP sekretāre

**Sēdes atklāšana,** Juris Jātnieks, Vides konsultatīvās padomes priekšsēdētājs,

1. **Klimata jomas situācija un aktualitāšu raksturojums, svarīgākās VARAM rīcības Latvijas nacionālo un ES noteikto mērķu sasniegšanā**

Dagnis Dubrovskis informēja, ka liela nozīme bija pagājušajā vasarā izvirzītajiem jaunajiem klimata mērķiem, lai sasniegtu klimata neitralitāti līdz 2050. gadam. Runājot par “Fit for 55 pakotni”, tad pie šiem dokumentiem un priekšlikumiem ir daudz un intensīvi strādāts. Un jau kopš rudens ir izstrādāts sākotnējais Latvijas pozīcijas par šiem dokumentiem. Un ne tikai VARAM, bet arī piedalās citas ministrijas, kuru atbildībā arī ir daļa no jautājumiem. Kopumā Latvija ir atbalstījusi šo kopējo ambīciju līmeni tomēr iedziļinoties piedāvājumos un detaļās joprojām notiek diskusijas. 17.martā Briselē tikās ES vides ministri padomes sanāksmē, iepazīstināja kolēģus ar pozīcijām, un joprojām ir virkne politisku jautājumu pie kuriem jāturpina darbs. VARAM ir piesardzīga par 17% SEG emisiju samazināšanas, kā arī piesardzīgi par ETS sistēmas paplašināšanu uz ēku un transporta sektoru, kam varētu būt negatīvas sekas uz enerģētisko nabadzību un tieši uz visneaizsargātāko iedzīvotāju grupām. Zinātnieki ar modelēšanu un aprēķiniem ir aprēķinājuši cik lielas izmaksas varētu būt vienam procentpunkta sasniegšanai, kas ir vairāk kā 600 milj euro, kas ir ļoti lielas naudas summas un šobrīd tiek meklēti vairāki optimālākie virzieni uz risinājumu.

Modernizācijas fonds ir finanšu instruments, lai atbalstītu investīcijas klimata politikas mērķu sasniegšanai Latvijā sniedzot atbalstu tādu pasākumu īstenošanai kā energoefektivitātes uzlabošana, enerģētikas sistēmas modernizēšana, elektroenerģijas ražošana un izmantošana no AER kā arī taisnīgas pārkārtošanās un klimata neitrālu ekonomiku veicināšana. Lai mums būtu šī modernizācijas fonda līdzekļi pieejami VARAM ir izstrādājusi likumprojektu “Grozījumi likumā Par piesārņojumu” , kur mērķis ir noteikt deleģējumu MK to izdotajos noteikumos par Modernizācijas fonda īstenošanas kārtību un apstiprināt daudzgadu programmu.

Pašlaik notiek likumprojekta starpministriju saskaņošana, lai to pēc tam nodotu izskatīšanai MK un ja viss sekmēsies pirmie investīciju priekšlikumi ES Investīciju bankā būs sagaidāmi līdz augustam. Emisiju kvotu izsolīšanas instrumenta finansējums ar mērķi novirzīt klimata neitralitātes veicināšanas pasākumiem un esat arī dzirdējuši par konkursu SEG samazināšanu mājsaimniecībās.

Turpinās darbs pie divu jaunu atbalsta programmu izstrādes procesa attiecībā uz SEG samazināšanu pašvaldību publisko teritoriju apgaismojuma infrastruktūrā kā arī SEG samazināšana valsts nozīmes aizsargājamos arhitektūras pieminekļos. Abu šo atbalstu programmas veicinās iespēju samazināt elektroenerģijas patēriņu

Šobrīd tiek izstrādāts Klimata likums, līdz š.g. 6 janvārim tik gaidīti priekšlikumi, publicējām pirmo redakciju, tika saņemti daudz priekšlikumi un pašlaik notiek darbs pie pēdējās redakcijas aktualizēšanas.

Ir pašlaik daudz dažādu izaicinājumu, kas saistīti ar klimata mērķu sasniegšanu uz 2030. gadu. Mūsu galvenais mērķis ir nodrošināt, lai 2030. gadā mērķi tiktu izpildīti.

Juris Jātnieks jautāja, kāds ir Jūsu skatījums uz to, ka ZM faktiski ietekmē dabu un vidi ar KLP un tiek pirkts par 3,4 miljardiem 4% SEG samazinājums? Kas šajā sakarā no VARAM tiek darīts? Kāds viedoklis?

Dagnis Dubrovskis atbildēja, ka tas galvenais izaicinājums, ka šie mērķi tiek noteikti katrai nozarei un par šiem mērķiem atbild katras nozares ministrija. Vienā nozarē izmaksas virzībai uz klimata neitralitāti ir ievērojami zemākas kā nekā citām. Tieši Jūsu minētos skaitļus nevarēs komentēt, bet kopā ar ZM uzdevums līdz 2023. gada 1.maijam izstrādāt un iesniegt MK informatīvo ziņojumu par ZIZIM sektora virzību uz klimata neitralitāti. Un šī ciena gada laika periodā ir jāspēj atrast optimālo risinājumu modelējot alternatīvos scenārijus. Bet ir skaidrs, lai šajā sektorā tos klimata mērķus sasniegtu ilgtermiņā ir nepieciešamas reformas līdzšinējā zemes apsaimniekošanas sistēmā.

Olga Trasuna jautāja par VARAM pozīciju attiecībā uz pārskatītajiem ne ETS sektora mērķrādītājiem, (mīnus 17% attiecībā uz Latviju )?

Dagnis Dubrovskis atbildēja, ja runājam par jaunajiem priekšlikumiem par ceļu transportu un būvēm un to iekļaušanu ETS sektorā, izmaksu pieaugumu kompensēt ir paredzēts veidojot jaunu sociālā klimata fondu. Tas, ka šeit notiek tiek rēķinātas aptuvenās pieejamās summas šajā fondā varētu būt un vai ar šīm pieejamajām summām būs iespējams kompensēt zaudējumus vai sadārdzinājuma līmeni. Un pie šī vēl jāturpina strādāt, tieši pie modelēšanas, jo šie pirmie ekspertu viedokļi šajā jomā ir ļoti piesardzīgi.

Kristīna Veidemane norādīja, ka Jūsu stāstītajā vairāk jūtama tāda kā piesardzība par izvirzīto klimata mērķu svarīgumu, un tādēļ jautāja, kādi ir sagaidāmie redzamie ieguvumi? Sabiedrība klimata politiku saskata ne tikai kā apgrūtinājumu, bet kā iespējas un ka mēs dzīvosim tā, lai nākamām paaudzēm nodrošinātu labvēlīgus klimatiskos apstākļus. Tāpēc klimata politikā būtu jāsaskata vairāk optimismu nekā pesimismu.

Dagnis Dubrovskis atbildēja, ka, protams ne visur mums varētu būt šī piesardzīgā attieksme, jo runājot par to pašu ETS sistēmas paplašināšanu, piemēram uz kuģniecību, šajā sakarā noteikti ir pozitīva attieksme. Ja runājam par pārrobežu oglekļa sertifikācijas sistēmu arī šajā sakarā nekādu iebildumu. Lieliski saprotam, ka ir tas labs risinājums.

Juris Jātnieks jautāja, kā ministrija kopumā atbalsta vides un klimata jautājumu iekļaušanu Pašvaldību likumā? Par šo ir daudz runāts, tanī skaitā arī Saeimā.

Dagnis Dubrovskis atbildēja, ka šis šobrīd tas ir “karstais jautājums”, jo ir diskusija, vai tam būtu jābūt atsevišķi Pašvaldību likumā iekļautam, vai Klimata likumā ar konkrētām norādēm uz pašvaldību funkcijām. Valstiskā līmeņa politikas mērķi ir jākaskadē uz reģioniem, nosakot konkrētā reģiona mērķus un tālāk jau jāvirzās uz pašvaldībām.

Olga Trasuna norādīja, ka ņemot vērā, ka klimata pārmaiņu pasākumiem ir diezgan plaša starpsektoriālā ietekme, gan arī tas ir ļoti karsts jautājums gan sabiedrības vidū, gan NVO vidū un tādēļ jautāja, kā redzat turpmāko NVO iesaisti šīs klimata politikas veidošanā?

Dagnis Dubrovskis atbildēja, ka arī turpmāk cer uz labu sadarbību, jo saskata jau līdzšinējo sadarbību jau labu, un šī sanāksme ir tam apliecinājums. Vienmēr atvērts sarunai un priekšlikumiem.

Jānis Sprūds norādīja, ka visā stāstījumā diemžēl nesaklausīja pašreizējās ārkārtas situācijas ņemšanu vērā. Saklausīja, ka risinājumi tiek plānoti tādi, kā līdz šim it kā kara darbība būtu beigusies, bet nekas vēl diemžēl nav beidzies un tādēļ šeit būtu svarīgi zināmā mērā pārbīdīt akcentus un ņemt vērā šo situāciju, kas pašreiz ir būtiski svarīgākā, nevis mēģināt strādāt tādā pašā ritmā un virzienā kā pirms kara.

Dagnis Dubrovskis atbildēja, ka lai atteiktos no fosilajiem resursiem enerģētikā (par dabas gāzi), tad ļoti īsā laikā tika publicēti noteikumi, kas stājās spēķā 15. martā, lai iedzīvotājiem sniegtu atbalstu piemēram, gāzes katlu nomaiņai. Un ja runājam par elektrību, tad ir atbalsts saules paneļu iegādei un vēja ģeneratoru izvietošanai. Kā arī vairāk tiek domāts pa vēja parku attīstību Latvijā. Ja runājam par kopējo klimata politikas ietvaru, tad tas ir likumiskais regulējums un tie ir dokumenti, kas ir pieņemti un valsts tos ir akceptējusi un valstij šie noteikumi ir jāievēro.

Alvis Birkovs norādīja, ka klimata neitralitātes politika ir visciešākajā veidā saistīta ar dabas kapitāla pārvaldību un apsaimniekošanu, tāpēc vajadzētu izvērtēt, vai pašvaldību saistību ar klimata neitralitātes politiku kā vienu no pašvaldību funkcijām nebūtu lietderīgāk kaut vai vispārīgā formā tomēr norādīt topošajā "Pašvaldību likumā", nevis kādā citā likumā, jo pašvaldību iedzīvotāji, kurus interesē viņa pašvaldības funkcijas, lasīs "Pašvaldību likumu", nevis mēģinās vēl kādas citas iespējamas funkcijas meklēt citos likumos. Normatīvo aktu regulējumu sadrumstalotība ir diezgan tipiska Latvijas normatīvo aktu bāzes parādība.

Andris Ķēniņš informēja, ka uz doto brīdi notiek intensīvs darbs pie “Likuma Par piesārņojumu” reformas. Lai nodalītu dažādu jomu tiesību normas likums “Par piesārņojumu” tiek reformēts, izdalot vairākos jaunos likumos – Piesārņojuma novēršanas likums, Gaisa aizsardzības likums, Klimata likums. Tiks izstrādāti arī grozījumi Vides aizsardzības likumā, Atkritumu apsaimniekošanas likumā, Ūdens apsaimniekošanas likumā, Ūdenssaimniecību pakalpojumu likumā.

Šogad plānots uzsākt darbu ar Gaisa piesārņojuma samazināšanas rīcības plāna 2020.-2030. gadam aktualizēšanu. Jaunākie emisiju aprēķinu dati rāda, ka Latvijai ir problēmas šobrīd sasniegt NH 3 emisiju samazināšanas mērķi, kas galvenokārt saistīts ar lauksaimniecības radīto gaisa piesārņojumu.

Pasaules Veselības organizācija (PVO)2021.gadā publiskoja jaunas gaisa kvalitātes vadlīnijas, kas ir daudz stingrākas par esošajām un kurām Eiropas Komisija plāno tuvoties, pārskatot tiesību aktus gaisa kvalitātes jomā (https://apps.who.int/iris/handle/10665/345329).

Aktualitātes 2022. gadā ūdeņu aizsardzības un izmantošanas jomā

* Upju baseinu apsaimniekošanas un plūdu riska pārvaldības plāni 2022.-2027. gadam, kas sniedz gan jaunāko upju, ezeru, pazemes ūdeņu stāvokļa un plūdu riska vērtējumu, gan dažādas rīcības situācijas uzlabošanai. Plānus paredzēts apstiprināt ar ministra rīkojumu aprīlī.
* Gada vidū plānojam sākt virzību grozījumiem Ūdens apsaimniekošanas likumā, kas piedāvās pārskatīt dažādu ūdeņu pārvaldībā iesaistīto institūciju lomu.
* Līdz 01.07.2022. Ministru kabinetā jāiesniedz Notekūdeņu dūņu apsaimniekošanas stratēģija, kas pamatos ES fondu investīcijas notekūdeņu dūņu apsaimniekošanas infrastruktūrā. Dokumenta sabiedriskā apspriešana plānota aprīlī-maijā.
* Aprīlī plānots organizēt diskusiju par paveikto un turpmāk nepieciešamo decentralizēto kanalizācijas sistēmu apsaimniekošanā un uzraudzībā.
* Gada otrā pusē plānojam sākt darbu pie grozījumiem Ūdenssaimniecības pakalpojumu likumā.
* Līdz gada beigām plānots Ministru kabinetā iesniegt pasākumu programmu laba jūras vides stāvokļa sasniegšanai 2022.-2027. gadā. Programmas sabiedriskā apspriešana plānota šī gada rudenī.
* No šī gada 1.jūlija Latvija būs prezidējošā valsts Konvencijas par Baltijas reģiona jūras vides aizsardzību ieviešanai izveidotajā Helsinku komisijā.

Likumprojekts “Grozījumi likumā “Par zemes dzīlēm”” (VSS-458; 27.04.2017.) paredz, ka pašvaldības vairs neizsniegs bieži sastopamo derīgo izrakteņu ieguves atļaujas – turpmāk derīgo izrakteņu ieguvei būs jāsaņem licence Valsts vides dienestā.

Likumprojektā «Grozījumi Atkritumu apsaimniekošanas likumā» ietvertās prasības tekstilizstrādājumu apsaimniekošanai.

Grozījumi Dabas resursu nodokļa likumā” (2021. gada 8. septembrī iesniegts Valsts kancelejā (2021-TA-2151), virzība 2022.gada budžeta pakotnes ietvaros iesniegtajā redakcijā nenotika):

1) noteikt DRN objektu - plastmasu saturoši izstrādājumi un plastmasu saturoši zvejas rīki, kam nepiemēro ražotāja paplašinātās atbildības sistēmu

2) precizēt DRN piemērošanas kārtību:

3)par suspendēto cieto daļiņu emisiju gaisā, nosakot DRN piemērošanu kopējām šo daļiņu emisijām, baterijām un akumulatoriem, ievērojot jaunos veidus un formulējumus

kompozīta iepakojumam, ievērojot iepakojuma materiālu veidus;

Kristīna Veidemane izteica, ka ir patiešām patīkami dzirdēt par to, plānā ka tiksir veikti grozījumus “Ūdens apsaimniekošanas likumā” , jo LMA un BEF ar VAD ūdens resursu nodaļa pēdējo gadu laikā esam ir aktīvi strādājuši ar šiem grozījumiem.

Andris Ķēniņš piebilda, ka šo grozījumu izstrādes sakarā ir paredzēts veidot darba grupu, jo šeit tiks pārrunāti ne tikai vides un dabas, bet arī pašvaldību jautājumi.

**ES Bioloģiskās daudzveidības stratēģija 2030**

Vienotā ES aizsargājamo teritoriju tīklā jāiekļauj 30% sauszemes un 30% jūras platības, tai skaitā 10% jānodrošina stingra aizsardzība, un jānodrošina atbilstoša apsaimniekošana. EK vadlīnijas apstiprinātas 2021. gada beigās Valstu priekšlikumi līdz 2022. gada beigām

Priekšlikumi; Natura 2000 teritorijas; Nacionālas ĪADT; Citas aizsargātas teritorijas (piem., mikroliegumi, aizsargjoslas, teritorijas ar noteiktām vides prasībām);

Kartogrāfiski noteiktas, juridiski aizsargātas, apsaimniekotas bioloģiskās daudzveidības saglabāšanai.

Informatīvais ziņojums:

***Dabas skaitīšana*** (t.sk. Natura 2000 paplašināšana, ziņojums MK), konkrētas teritorijas pēc priekšlikumu izskatīšanas;

***ES Bioloģiskās daudzveidības stratēģija 2030 uzdevumu izpilde*** (informatīvie ziņojumi MK- gada beigas)

***Priekšlikumi dabas aizsardzības plānu sistēmas pārskatīšanai***/ demo teritorijas

Kompensāciju sistēmas pilnveidošana (t.sk. finanšu avoti)

MK noteikumi – ĪADT, invazīvās sugas, SAM;

ES Dabas atjaunošanas likums (vasara);

Attiecībā uz KLP galvenais iebildums – nepietiekošais finansējums, kas tika atvēlēts Natura 2000 mežu atbalsta maksājumiem. MK protokollēmumā par KLP Stratēģiskā plāna apstiprināšanu- ZM pieprasa papildus 21M eiro valsts budžeta līdzfinansējumu N2000 mežu atbalsta maksājumu nodrošināšanai visu KLP SP darbības laiku;

Klimata un gaisa politikai- nepieciešams papildu finansējums.

Juris Jātnieks piebilda, ka darbojoties arī no VKP šajā dabas skaitīšanas darba grupā ir saprasts, ka NATURA 2000 tīkla pilnveidošana varētu nesasniegt vairāk par 12,5 % un tad ir jautājums, kā varam un būs iespējams līdz 2023. gadam sasniegt paredzētos 30% visā ES līmenī?

Andris Ķēniņš atbildēja, ka 12,5% ir runa par Natura 2000 teritorijām, bet attiecībā par šo mērķi 30% attiecās ne tikai uz Natura 2000 teritorijām, bet arī uz citām aizsargājamām teritorijām.

Juris Jātnieks jautāja, kad varētu būt gatava kāda kartogrāfiskā informācija par to, kur un kā šīs vietas tiks veidotas?

Andris Ķēniņš atbildēja, ka kartogrāfiskā informācija varētu būt uz šīgada otru pusi. DAP bija iesniedzis finansējuma pieprasījumu VRAA/LVAFA šim procesam. Pirms divām nedēļām fonds apstiprināja pieprasījumu.

Juris Jātnieks jautāja, kā palika ar Vides politikas pamatnostādņu izstrādi?

Andris Ķēniņš atbildēja, ka VPP sakarā notiek pēdējie saskaņojumi ministrijā par finansējuma sadaļu dokumentā.

Juris Jātnieks jautāja, vai tiesa, ka uz 19.aprīli jābūt gatavam likumprojektam Par vēja parku būvniecību?

1. **Par VARAM īstenoto uzraudzību pašvaldību attīstības Stratēģijām, Attīstības Programmām, un Investīciju plāniem. Kā VARAM īsteno pašvaldību plānošanas dokumentu uzraudzību.**

Andrejs Eglītis informēja, ka pašvaldībām jau 2020.gada nogalē tika piešķirts valsts budžeta finansējums, lai 2021.gadā izveidotajām pašvaldībām izstrādātu ilgtspējīgas attīstības stratēģiju un attīstības programmu. Plānošanas dokumentu mērķis ir noteikt prioritāros investīciju projektus un veicamās darbības jaunizveidotās pašvaldības mērķtiecīgai attīstībai turpmākajos gados.

***Pašvaldības attīstības programmas tematiskais aptvērums***

1.Izglītība (vispārējā, profesionālā, pieaugušo un augstākā izglītība)

2.Kultūra (kultūras centri, bibliotēkas, muzeji, kultūrizglītības iestādes)

3.Sociālā aizsardzība, veselības aprūpe

4.Sports un jaunatnes politika

5.Sabiedriskā kārtība un drošība

6.Uzņēmējdarbības attīstība, tūrisms un nodarbinātība

7.Satiksme un informācijas un komunikāciju tehnoloģijas (IKT)

8.Vides un dabas aizsardzība (dabas aizsardzība, ūdens resursu apsaimniekošana, gaisa kvalitāte un troksnis, zemes dzīļu aizsardzība, atkritumu apsaimniekošana, energoefektivitāte)

9.Klimata pārmaiņu politika

10.Lauku attīstība, lauksaimniecība un zemes pārvaldība

***Aktuālākie tematiskie uzsvari pašvaldību attīstības programmu izstrādei***

* Reģionālās ekonomikas attīstība, t.sk. teritorijas sagatavošana uzņēmējdarbībai, tiešais atbalsts uzņēmējdarbības veicināšanai, eksporta un produktivitātes paaugstināšanai
* Pakalpojumu efektivitāte:
* Publisko pakalpojumu efektivitātes uzlabošana - izglītība, sociālie pakalpojumi, veselība, mūžizglītība, kultūra, t.sk. pašvaldību ēku energoefektivitātes un AER izmantošanas pasākumi, vērtējot plānoto pakalpojumu tīklu
* Viedie risinājumi;
* Sasniedzamības nodrošināšana, nodrošinot darba vietu un pakalpojumu sasniedzamību reģionālā mērogā);
* Pašvaldību administrācijas kapacitātes celšana;
* Līdzdalības budžeta ieviešana kopienu iniciatīvu atbalstam

***VARAM vadlīnijas pašvaldībām klimata pārmaiņu politikas jomā.***

Būtiskākie starptautiskie un ES uzstādījumi

1. Eiropas klimata likums (tā galvenais mērķis ir noteikt juridiski saistošu prasību līdz 2050. gadam sasniegt klimatneitralitāti)
2. Eiropas Komisijas paziņojums «Zaļais kurss», kas ietver uzdevumus 2050.gadā panākt klimatneitralitāti ES līmenī un paaugstināt SEG emisiju samazināšanas ES mērķi 2030.gadam
3. Latvijas Republikā ar likumu apstiprinātā ANO Vispārējā konvencija par klimata pārmaiņām un citi ar to saistītie normatīvie akti
4. Starptautiskās iniciatīvas, piemēram, pašvaldību savstarpējie sadarbības tīkli:
* ICLEI (International Council for Local Environmental Initiatives)
* Mēru pakts (Covenant of Mayors)
* NAZCA (Non-State Actor Zone for Climate Action)

***Klimata politikas pamatvirzieni un plānotie finansējuma avoti to ieviešanai***

Ieteikumi prioritāro projektu noteikšanai:

* Divas pamatpieejas klimatneitralitātes sasniegšanai:
* tehnoloģiskie risinājumi (vērsti uz tiešiem SEG emisiju samazinājumiem)

dzīvesveida maiņa (vērsti uz dzīvesveida maiņu un netiešiem SEG emisiju samazinājumiem)

* Jebkuru plānoto un īstenoto klimata pārmaiņu mazināšanas pasākumu var un vajag skaitliski pamatot ar SEG emisiju samazinājumu;

Jevgēnija Butņicka informēja, ka diemžēl klimata pasākumi jeb klimats «izšķīst» un pašvaldībās ir vai sekundārs pasākums - ne vienmēr prioritāte vai nav risinājums, caur kuru vērtē kopējo teritorijas attīstību. Ne vienmēr nacionālā un reģionālā plānošanas līmeņa risinājumi nonāk līdz vietējam līmenim, plānošanas reģions ne vienmēr definē nosacījumus vietējai plānošanai, piemēram, nenosaka saistošus nosacījumus teritorijas plānojumam.

Plānošanas un budžetu sasaiste vietējā līmenī: lēmumi par budžeta izlietojumu ne vienmēr balstās uz plānošanas procesā noteiktajām prioritātēm.

**Plānošanas reģiona kompetence**

Plānošanas reģions teritorijas attīstības plānošanas dokumentos atbilstoši nacionālā līmeņa vadlīnijām nosaka emisiju samazināšanas mērķus un prioritātes klimata pārmaiņu mazināšanai un pielāgošanai klimata pārmaiņām reģionā, tai skaitā ilgtspējīgas attīstības stratēģijā paredzot nosacījumus integrētas transporta infrastruktūras, mobilitātes un apdzīvojuma plānošanai, atjaunojamās enerģijas ražošanas un emisiju samazinošo teritoriju attīstībai

**Pašvaldības kompetence**

Pašvaldība teritorijas attīstības plānošanas dokumentos atbilstoši plānošanas reģiona noteiktajiem mērķiem, prioritātēm un nosacījumiem paredz un īsteno pasākumus klimata pārmaiņu mazināšanai un pielāgošanai klimata pārmaiņām, tai skaitā pašvaldību ilgtspējīgas attīstības stratēģijās, attīstības programmās un teritorijas plānojumos ietverot risinājumus integrētas transporta infrastruktūras, mobilitātes un apdzīvojuma plānošanai, atjaunojamās enerģijas ražošanas un emisiju samazinošo teritoriju attīstībai.

**Klimata pārmaiņu mazināšanai** un pielāgošanai klimata pārmaiņām reģionos no 2024.gada reģionālās attīstības programmai novirza daļu no ikgadējā iedzīvotāju ienākuma nodokļa pieauguma. Reģionālās attīstības programmas līdzekļus novirza plānošanas reģionu un pašvaldību teritoriju attīstības plānošanas dokumentos noteiktajiem klimata politikas mērķiem, prioritātēm, nosacījumiem un risinājumiem. Reģionālās attīstības programmas izveides, darbības un uzraudzības kārtību nosaka Ministru kabinets.

**Atbalsta iespējas pašvaldībām klimata pārmaiņu mazināšanai ES fondu Kohēzijas politikas programmas 2021.-2027.gadam ietvaros**

- Pašvaldību pielāgošanās klimata pārmaiņām 2.1.3.1. pasākums;

- Publiskās ārtelpas attīstība 5.1.1.3. pasākums;

**Pielāgošanās klimata pārmaiņām un publiskā ārtelpa**

**Pieeja un mērķi:**

Klimata pārmaiņu realitāte

Pielāgošanās klimata pārmaiņām pašvaldību funkciju ietvaros

Investīciju rezultātā tiks atbrīvoti/ietaupīti pašvaldību līdzekļi, kas var tikt novirzīti uzņēmējdarbības attīstībai vai pakalpojumu efektivitātei u.c. pozitīvi ietekmes rādītāji

Teritoriju funkcionalitātes uzlabošana **-** palielināt sabiedrības drošību vai uzlabot dzīves kvalitāti, t.sk. zaļās un zilās infrastruktūras risinājumu;

**Pašvaldību ēku energoefektivitātes paaugstināšana:**

Pieeja un mērķi:

* Sekmēt pašvaldību ēku enerģijas patēriņa samazinājumu un AER
* Attīstīt pakalpojumu pieejamību un efektivitāti
* Sinerģijā ar IZM, LM, KM, VM ieguldījumiem pakalpojumu kvalitātes attīstībā

Rezultāti:

* Ilgtspējīga pakalpojumu pieejamība:
* Pašvaldību izdevumu ietaupījums;
* Samazināta negatīvā ietekme uz klimatu un vidi;

**Citi jautājumi.**

Dagnija Blumberga informēja, ka ir uzsākta kampaņa “Energovienoti” ar ideju, ka katrs no Latvijas iedzīvotājiem tērētu elektroenerģiju tik daudz, cik tas ir nepieciešams un nav vairāk un mazāk. Jācenšas mainīt paradumus un saprast enerģijas lietošana, cik nepieciešama dos vairāku labumus. Virzoties uz klimata mērķiem varam samazināt CO2 emisijas. No ietaupītās naudas iedzīvotājiem atliks pāri naudas līdzekļi, tādējādi varēs nopirkt energoefektīvākās iekārtas. Un arī mazāk tiks importēti šie resursi no citām valstīm. Attīstīsies tautsaimniecība un mazāk būs importa. Nevalstiskās vides organizācijas ir tieši tās ar kurām skaidrs, ka šie jautājumi ir jārisina. Un tādēļ ir lūgums iesaistīties šajā pasākumā un kopīgi sastādīt plānu, kādā veidā varētu notikt vides NVO iesaiste. Vēlētos saņemt plānu uz energoavoti@rtu.lv kā redz vides NVO savu iesaisti. Piedāvāja papildus tikšanos 19. aprīlī plkst.15;00 attālināti tiem, kam ir kas pārrunājams un ir jautājumi. Plānus gaidītu līdz 22.aprīlim.

Juris Jātnieks norādīja, ka ir prieks, dzirdēt, ka būs saistošs, tas ko reģionu attīstības programmās un šajā sakarā jautāja, kad varētu būt obligāti mehānismi kontroles, jo pretējā gadījumā, piemēram, kapacitāte tiek izveidota, pieņem konkrētu ekspertu, bet pēc tam apspriešanās sabiedrības viedoklis diemžēl netiek uzklausīts un netiek ņemts vērā?

Jevgēnija Butņicka atbildēja, ka šajā gadījumā jautājums ir par kvalitāti vai par attieksmi, jo ja formāli šim jautājumam pieejam, tad, protams sabiedrība tiek iesaistīta, bet jautājums cik kvalitatīvi, un vai sabiedrības viedoklis patiešām tiek izvērtēts un ņemts vērā. Esam gatavi izstrādāt reģionālās attīstības pamatnostādnes un bija diskusijas, vai būtu nepieciešami normatīvo aktu uzlabojumi, lai palielinātu sabiedrības līdzdalību. Ar normatīviem būtu sakārtots šis jautājums, bet vairāk šeit ir runa par attieksmi, normatīvo aktu izpildījumu.

**Nākamā VKP sēde – 11. maijs**

VKP attālinātās sēdes vadītājs /Juris Jātnieks/

VKP attālinātās sēdes protokoliste /Ilze Trušinska/